钦定古今图书集成/明伦汇编/官常典/第536卷 > 郭云
## 钦定古今图书集成/明伦汇编/官常典/第536卷 > 郭云

按《明外史》本传：“云，南阳人。武勇有才略，长八尺馀，状
貌魁伟。元季聚乡人为义兵，保𥙿州白泉砦，累官湖
广行省平章政事。元主北奔，河南郡县皆下，云独坚
守，𥙿不从。大将军徐达遣指挥曹谅围之，云出战被
执，大将军呵之跪，云植立，且骂且求死，胁以刃，不动。
大将军壮之，系送京师。太祖奇其状貌，释之。时帝方”
阅《汉书》，问“识字乎？”对曰：“识。”因以书授之，云诵其书甚
习。帝大喜，厚加赏赐，用为溧水知县。民皆称之。帝益
以为贤，特擢南阳卫指挥佥事兼知南阳府事。使还
乡收故部曲，就戍其地。凡数年卒。长子洪袭。